इसके साथ ही प्रशासन ने 14 महीने से सरकारी जमीन पर कोयला पट्टों के वितरण पर लगी पाबंदी को भी हटाने का निर्णय लिया है. ओबामा प्रशासन ने पिछले साल जनवरी 2016 में कोयला पट्टों को दिये जाने पर रोक लगायी थी और कहा था कि 1 अरब डॉलर के सालाना कार्यक्रम का आधुनिकीकरण इस तरीके से किया जाना चाहिये ताकि करदाताओं को उचित लाभ मिल सकें और जलवायु परिवर्तन की दिशा में काम हो सके. ट्रंप ने ओबामा पर कोयले का युद्ध छेड़ने का आरोप भी लगाया और कांग्रेस में अपने भाषण में कहा कि वह नौकरियों को कुचलने के लिये बनाये गये नियमों से निपटने के लिये ऐतिहासिक प्रयास कर रहे हैं.